एक बात और भी मार्के वाली है. वो ये कि अगर टाइम्स ग्रुप के अंग्रेजी अखबार Times of India के ही वरिष्ठ और प्रभावशाली पत्रकारों से पूछा जाए तो उनमें से ज्यादातर अर्नब की बात से इत्तेफाक नहीं रखेंगे और ऐसा मैं दावे के साथ कह रहा हूं. कौन पत्रकार होगा, जो जुदा राय रखने वाले पत्रकारों को प्रताड़ित और सजा देने की बात करेगा? यही कारण है कि टाइम्स ऑफ इंडिया अखबार की एडिटोरियल पॉलिसी में मुझे अभी तक कोई मेजर शिफ्ट नजर नहीं आया है. बैलेंस करने की वही पुरानी कोशिश आज भी बरकरार है.